Document ID: /roh_data/filtered/fineweb-2-filterrobots_roh.jsonl.gz/23923

Il president da la fundaziun MRS Leo Cathomas è vinavant a la tschertga da daners. Ina moda da recaltgar dapli daners, èn las exposiziuns extraordinarias ch'il museum regiunal fa. La nova exposiziun che tracta la citad da Glion duai daventar ina success per finanziar il museum.
Per novs impuls duai era la nova manadra dal museum Claudia Pfister procurar. Ella ha cumenzà ses uffizi avant in mais, ed è ussa ensemen cun la curatura Marianne Fischbacher vid planisar la nova exposiziun.
I vegn a dar surpraisas en questa exposiziun, figuras istoricas ch'accumpognan ils visitaders, lura ils artefacts che vegnan exponi sco cartas veglias da la citad da Glion, e sche pussaivel vegn era la porta veglia da la citad da Glion exponida en il museum. Dapli detagls n'èn anc betg enconuschents, perquai che l’exposiziun è anc en planisaziun.